CELEX: 32007R1439
Language: et
Date: 2007-12-05 00:00:00
Title: Komisjoni määrus (EÜ) nr 1439/2007, 5. detsember 2007 , teatavate kaupade klassifitseerimise kohta kombineeritud nomenklatuuris

7.12.2007   
            
            
               ET
            
            
               Euroopa Liidu Teataja
            
            
               L 322/8
            
         
      KOMISJONI MÄÄRUS (EÜ) nr 1439/2007,
   5. detsember 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 580/2007 (ELT L 138, 30.5.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mitmest padjakesest ja plaastrist koosnev komplekt, mis sisaldab järgmisi koostisosi (% massist):
                  
                              
                                          —
                                       
                                       
                                          turmaliin
                                       
                                    
                           
                              4
                           
                        
                              
                                          —
                                       
                                       
                                          kitosaan
                                       
                                    
                           
                              5
                           
                        
                              
                                          —
                                       
                                       
                                          puuäädikas
                                       
                                    
                           
                              30
                           
                        
                              
                                          —
                                       
                                       
                                          pärlipulber
                                       
                                    
                           
                              4
                           
                        
                              
                                          —
                                       
                                       
                                          puhas ränidioksiid
                                       
                                    
                           
                              4
                           
                        
                              
                                          —
                                       
                                       
                                          glükoolhape
                                       
                                    
                           
                              3
                           
                        
                              
                                          —
                                       
                                       
                                          dekstriin
                                       
                                    
                           
                              50
                           
                        Pakendil oleva informatsiooni järgi on toode mõeldud vereringe parandamiseks jalgades, et kiirendada tsellulaarkudede ainevahetust ja mürgitustada keha.
                  Padjakesi tuleb kanda kaasas olevate plaastrite abil jalatalla all 8–10 tundi.
                  Toode esitatakse jaemüügiks kokkuvolditud kartongpakendis.
               
               
                  3824 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 3824, 3824 90 ja 3824 90 98 sõnastusega.
                  Toodet ei või lugeda nahahooldus- ega jalahooldusvahendiks, kuna see ei ole esmaselt selleks otstarbeks kavandatud (HSi selgitavad märkused, rubriik 3304, punktid A 3 ja B).
                  Padjakesed annavad tootele selle põhiomaduse. Neil ei ole teaduslikult tõestatud ravitoimet mürgisuse vähendamiseks kogu kehas ja neid ei või klassifitseerida rubriiki 3004 või 3005. Need tuleb klassifitseerida kui muud, mujal nimetamata keemiatooted.